Herri Indarrak (Gaza)

Herri Indarrak Gazako zerrendako (Palestinako Estatua) talde militar kolaborazionista bat da, 2024ko maiatzean sortua, Israelgo okupatzaileekin kolaboratuz palestinar erresistentziaren aurka —bereziki, Hamasen aurka— borrokatzen dena, Gazako genozidioan.

Yasser Abu Xabab du buru, eta Gazako zerrendaren hegoaldean jarduten du, Khan Yunis eta Rafah hirien arteko eremuan; Rafah ekialdean du sorlekua. Beduino tribu batean jaio zen Abu Xabab, eta, Hamasek hala aginduta, preso egon zen hainbat urtez, harik eta Israelek 2023ko urriaren 7an espetxe horren aurka egindako bonbardaketa baliatuta kartzelatik ihes egin zuen arte; besteak beste, tabako, droga eta arma trafikoan aritzeagatik zegoen preso. 2024ko maiatzean sortu zuen Hamasen aurkako mugimendua, Israel Rafahren aurkako ofentsiba egiten ari zela, hainbat kide bilduta: jihadista salafiak, palestinar polizia agente ohiak eta kriminal ezagunak.

Herri Indarrek 300 gizon dituzte. Horietatik 50, Abu Shahabek berak errekrutatu zituen; eta beste 250ak, ustez Palestinako Aginte Nazionalaren inteligentzia zerbitzuek errekrutatu zituzten. Herri Indarrek Hamas Gazako zerrendako agintetik kentzea dute helburu, eta Israel dute hori lortzeko bidelagun. Israelek setiatuta eta bonbaz txikituta duen Gazako zerrendan, Israelek hornitzen ditu Herri Indarrak armez eta ibilgailuz, nahiz eta haien buru Abu Xababek hori ukatzen duen.

 Erreferentziak 

 Kanpo estekak 

Kategoria:Gazako zerrenda
Kategoria:Kolaborazionistak
Kategoria:Israel-Palestina gatazka (2023-orain)